Зараз, хутчэй за ўсё, вы селі, каб паглядзець гэта відэа,
пасядзець некалькі хвілін, хутчэй за ўсё, вам не пашкодзіць.
Але чым больш вы не рухаецеся, тым больш напружаным будзе ваша цела.
Яно будзе лічыць хвіліны, пакуль вы зноў не ўстанеце,
каб трохі прайсціся.
Гэта гучыць бязглузда.
Нашаму целу падабаецца сядзець, так?
Насамрэч, не вельмі.
Сапраўды, прысесці на кароткі час можа дапамагчы нам адолець стрэс
альбо аднавіць сілы пасля фізічнай нагрузкі.
Але ў цяперашні час у нас такі лад жыцця,
што мы вымушаны больш сядзець, чым рухацца,
а наша цела папросту не прыстасавана да такога седзячага існавання.
Насамрэч, усё наадварот:
наша цела пабудавана так, каб рухацца,
і ў яго будове гэтаму факту можна знайсці шмат падцвярджэнняў.
Унутры нас месціцца больш за 360 суставаў і каля 700 шкілетных мышцаў,
дзякуючы якім мы можам лёгка ды павольна рухацца.
Унікальная фізічная структура нашага цела дазваляе нам стаяць роўна,
негледзячы на прыцяжэнне гравітацыі.
Нам таксама патрэбна рухацца дзеля таго, каб у нас добра цыркулявала кроў.
Рух таксама карысны нервовым клеткам,
а скура робіцца эластычнай, таму што прыстасоўваецца пад нашы рухі.
Калі кожная клетка вашага арганізму нібы чакае і прагне таго, каб вы рухаліся,
што зробіцца, калі гэтага не адбудзецца?
Давайце пачнем з асновы праблемы, а ў нашым выпадку — з пазваночніка.
Пазваночнік — гэта доўгая структура,
што складаецца з касцей і храстковых дыскаў паміж імі.
Суставы, мышцы і звязкі, што прымацаваны да касцей, —
усё гэта трымае яго разам.
Часцей за ўсё сядзяць, сагнуўшы спіну і апусціўшы плечы,
у гэтай позе ціск на пазваночнік нераўнамерны.
З гэтай прычыны з цягам часу зношваюцца міжпазваночныя дыскі,
асобныя звязкі і суставы,
а мышцы атрымліваюць дадатковую нагрузку
і расцягваюцца, каб можна было сагнуць спіну.
З-за гэтай згорбленай позы, калі сядзіш, памяншаецца грудная поласць,
гэта значыць, што ў лёгкіх менш аб'ёму, каб дыхаць.
А гэта дрэнна, таму што гэта абмяжоўвае аб'ём кіслароду, што трапляе ў лёгкія,
які затым адтуль прасочваецца ў кроў.
Вакол шкілету знаходзяцца мышцы, нервы, артэрыі і вены,
якія фарміруюць слаі мяккіх тканак.
Ад сядзення яны сплюшчваюцца і сціскаюцца,
і гэтыя больш тонкія тканкі прымаюць на сябе ўвесь удар.
Вы калі-небудзь адчувалі, як пасля доўгага сядзення канечнасці дранцвеюць?
Там, дзе больш за ўсё сціскаецца,
блакіруюцца нервы, артэрыі і вены,
што не дае нервам перадаваць сігналы, а гэта вызывае дранцвенне
і зніжае кровазварот у канечнасцях, з-за чаго яны ацякаюць.
Калі сядзець доўгія гадзіны, таксама перастае дзейнічаць ліпапратэінліпаза,
адмысловы фермент у сценках крывяносных сасудаў,
што расшапляе тлушч у крыві,
таму калі вы седзіцё, тлушч зусім не так спальваецца, як калі рухаецеся.
А як стан супакою ўплывае на мозг?
Большасць часу вы, напэўна, сядзіце і займаецеся «разумовай працай»,
але, як гэта ні парадаксальна, доўгі час сядзення насамрэч шкодзіць гэтай працы.
Маларухомасць зніжае кровазварот
і колькасць кіслароду, што трапляе ў кроў праз лёгкія.
Як першае, так і другое патрабуюцца мозгу, каб захоўваць працаздольнасць,
таму ўзровень канцэнтрацыі хутчэй за ўсё, упадзе,
а актыўнасць мозга панізіцца.
Нажаль, дрэнныя эфекты сядзення не назіраюцца кароткі час.
Цягам нядаўніх даследаванняў выявілася, што доўгія гадзіны сядзення
звязаны з некаторымі відамі анкалагічных і сардэчна-сасудзістых захворванняў,
і могуць выклікаць дыябет, хваробы нырак і печані.
Як сведчаць навукоўцы, ва ўсім свеце
маларухомасць ёсць прычынай каля 9% дачаснай смерці насельніцтва.
А гэта больш за 5 мільёнаў чалавек.
Таму такая, здаецца, бяскрыўдная звычка
на самой справе можа вельмі шкодзіць нашаму здароўю.
Але на шчасце, вырашэнне гэтай узрастаючай пагрозы простае і зразумелае.
Калі ў вас няма іншага выбара і вы вымушаны сядзець,
паспрабуйце выпрастаць спіну,
а калі не павінны ўвесь час сядзець,
паспрабуйце больш рухацца,
пастаўце сабе напамінак, што кожныя паўгадзіны трэба ўставаць.
Самае істотнае: памятайце, што арганізм збудаваны для руху, а не для спакою.
Зараз, калі наша відэа амаль скончылася, чаму б не ўстаць і пацягнуцца?
Падарыце свайму целу прагулку.
Яно аддзякуе вам за гэта пазней.